ועדת הכספים, כנסת 17, פרוטוקול מספר 229, 2006-12-11 13:30

חיים אורון: אני מתכבד לפתות את ישיבת הוועדה בעקבות פניה של חבר הכנסת אחמד טיבי להביא לדיון להחלטה בהקדם בדבר השוואת שכרו ותנאיו של נשיא בית הדין השרעי לערעורים, לאלה של נשיא בית הדין הרבני הגדול, בבקשה.

אחמד טיבי: תודה אדוני.

אחמד טיבי: לא מדובר בנושא חדש אלא בנושא שעלה כבר פעמיים בוועדת הכספים.

אחמד טיבי: שלום לכבוד יושב ראש בית הדין השרעי, מר אחמד נאטור.

חיים אורון: אדוני, בגלל כבודך, אני חושב שרצוי שלא תהיה נוכח בוועדה כשהיא דנה בשכרך.

חיים אורון: זה רק לטובה.

אחמד טיבי: אני אקריא בפני הוועדה את מכתבה של השרה ציפי לבני שנשלח ליו"ר ועדת הכספים חבר הכנסת ליצמן באותו נושא, בו היא פונה אליו: "פנייתי זו היא לעניין בקשתי כי ועדת הכספים תקבל החלטה בדבר תיקון החלטת משכורת נושאי משרה שיפוטית, כך ששכרו ותנאי עבודתו של נשיא בית הדין השרעי לערעורים יהיה כשל נשיא בית הדין הרבני הגדול, שהוא אחד משני הרבנים הראשיים בישראל.

אחמד טיבי: על פי טבלת השכר שבהחלטה, הסכום הנקוב לצד שכרו של נשיא בית הדין הרבני הגדול זהה לסכום הנקוב לצד שכרו של שופט בית משפט עליון.

אחמד טיבי: נשיא בית הדין השרעי לערעורים עומד בראש מערכת משפטית דתית של העדה המוסלמית בארץ המונה למעלה ממיליון נפש.

אחמד טיבי: בנוסף, הלכה למעשה היא גם אוטוריטה הלכתית בהיעדר "מופתי", המקביל לראש עדה או רב ראשי.

אחמד טיבי: מערכת בתי הדין השרעי מהווה חלק ממערכת המשפט הדתי בישראל מתפקדת כיחידה במשרד המשפטים ופועלת על פי חוק הקאדים, התשכ"א-1961.

אחמד טיבי: גם שיקולים הנוגעים למעמדו של המיעוט המוסלמי- שהוא מיעוט משמעותי- מובילים לגישה על פיה אין מקום להפריד בין נשיאי בית הדין לעניין הנדון.

אחמד טיבי: אין מדובר רק בשכרו של נושא המשרה אלא גם במעמדה של העדה וכלל החברים בה.

אחמד טיבי: לטעמי, יש בדבר משום מסר מתבקש.

אחמד טיבי: אכן, קיימים הבדלים בין מערכת המשפט הדתי בהתייחס להיקפים וגודל האוכלוסייה.

אחמד טיבי: אלא משהושם הדגש על עצם היחס לעדה דתית משמעותית נראה כי אין מקום להבחין בין העומדים בראשה מבחינת תנאי השכר.

אחמד טיבי: יצוין כי עוד בשנת 2001 פנה לוועדה בבקשה דומה שר הדתות דאז יוסי ביילין.

אחמד טיבי: העניין הובא לדיון פעמיים ביום 15.5.2001 וביום 24.5.2001.

אחמד טיבי: בישיבתה הראשונה החליטה ועדת הכספים לקבל את חוות דעתה של ועדת אלוני.

אחמד טיבי: בפרוטוקול דיון הוועדה מיום 24.5.2001 ציינה גברת אנה שנייידר כי "ועדת אלוני ראתה בתפקיד ראש עדה וחשבה שסביר להשוות את מעמדו למעמד הרב הראשי".

אחמד טיבי: בכל אופן, הגם שהעניין נדון בזמנו בוועדת הכספים לא התקבלה החלטה לגופו של עניין ומכאן פנייתי זו".

חיים אורון: חבר הכנסת טיבי, אל תוסיף כי הקראת ממכתבה של השרה ציפי לבני ואני עיינתי במכתבו של חיים רמון מה-19 ביוני 2006 והוא זהה למכתבה של ציפי לבני.

חיים אורון: מונח לפני גם מכתבו של השר לשעבר יוסי ביילין, השר לענייני דתות מה-9 בינואר 2001, ומכתבו של שאול אלוני ליו"ר ועדת כספים ישראל כץ, מה-22 באפריל 2001 וכולם מתנבאים באותו סגנון.

חיים אורון: העירו לי היועצת המשפטית והיועצת הכלכלית של הוועדה הערות סותרות, אני בעד שנקבל החלטה.

חיים אורון: מחד קיימת עכשיו ועדה בראשות חבר הכנסת לשעבר יוסי שריד שעוסקת בשכר שופטים, מאידך, אנחנו פועלים על סמך ועדה ציבורית שהייתה בנושא שנמשך ונמשך, ונדמה לי שאם לא היינו נתונים במצב הזה יכול להיות שהיינו משאירים את זה לוועדה.

חיים אורון: אבל היות ויש פה אמירה מאד ברורה, כולל של השרה עכשיו, אני מציע, למרות שהוועדה קיימת, לא תהיה בכך פגיעה בוועדה הפועלת אם נמצה את תפקידנו ונחליט החלטה, מה עוד שגם הוועדה ההיא צריכה להמליץ לנו המלצות.

ראובן ריבלין: אני לא חושב שקיום הוועדה מונע מאתנו לקבל החלטה מהטעם הפשוט שאנחנו מדברים פה על נושא ערכי ולא כספי.

ראובן ריבלין: יש לו השלכות כספיות בלי כל ספק, אבל זהו נושא ערכי.

ראובן ריבלין: השוואת ראש בית הדין לערעורים לראש עדה, שהוא הרב הראשי בישראל בשבתו כראש בית הדין לערעורים.

ראובן ריבלין: אני רואה בנושא הערכי דבר חשוב ביותר ולאור המלצות השרים אנחנו צריכים לתקן עיוות ולתקן את האפליה הזו.

ראובן ריבלין: מה יהיה שכרו תקבע הוועדה, ברגע שאנחנו משווים אותו לנשיא בית הדין הרבני לערעורים, באותו רגע אמרנו דבר שקובע את מעמדו כראש עדה.

סמדר אלחנני: ואתה קובע את שכרו ותנאיו.

ראובן ריבלין: עם כל הכבוד, קודם כל איננו חורגים מסמכותנו, השאלה אם אנחנו עושים דבר יפה או לא ואני אומר בצורה הברורה ביותר, הואיל ואני רואה בנושא לא עניין כספי אלא עניין ערכי, שאני בהחלט נותן את ליבי לו וגם מזהיר את עצמי שיש לו השלכה כספית, בעיני ההשלכה הכספית בטלה בשישים לעומת הנושא הערכי ואני מציע ליו"ר להצביע ולקבל החלטה.

סמדר אלחנני: אני רק רוצה להעיר הערה אחת, בנייר שחילקתי הראיתי את כל המדרגות לכל נושא משרה שיפוטית, הדיינים והקאדים והשופטים.

סמדר אלחנני: מה שייווצר, ברגע שאתה קובע שהוא יהיה כמו ראש עיר יש לזה שכר ותנאים.

סמדר אלחנני: אין לי מחלוקת על זה בכלל אבל ייווצר הפער בין אלה שמתחתיו, הרבה יותר מדרגות ממה שהיה קודם.

ראובן ריבלין: זה נקודתי, אנחנו אומרים שכל הזמן הוא היה בפער כזה ובדרגה לא נכונה.

חיים אורון: ראוי שוועדת שרים תדון בה.

ראובן ריבלין: אנחנו לא ממליצים לתת לו רטרואקטיבית אלא מכאן ואליו.

חיים אורון: מי לאישור הבקשה של השרה ציפי לבני ושל חבר הכנסת טיבי?

חיים אורון: בעד - רוב נגד - אין נמנעים - אין הבקשה אושרה.

חיים אורון: תודה רבה, הבקשה אושרה, נעבור לסעיף הבא.

חיים אורון: 2.

חיים אורון: העברות תקציביות

יעקב ליצמן: אני רוצה לומר לפרוטוקול שאנחנו רוב באופוזיציה של שלושה מול אחד.

יעקב ליצמן: פניה מס' 524.

יעקב ליצמן: הצבעה על פנייה מס' 524 בעד - רוב נגד - אין נמנעים - אין פניה מס' 524 אושרה

יעקב ליצמן: פניה מס' 550.

יעקב ליצמן: את זה אני לא אעשה עם כל הכבוד.

יעקב ליצמן: פניה מס' 571.

עדי ויינר: מדובר בשינויים פנימיים בתקציב המנהל לפיתוח תשתיות ביוב.

יעקב ליצמן: מי בעד פניה מס' 571?

יעקב ליצמן: הצבעה על פנייה מס' 571 בעד: רוב נגד: אין נמנעים: אין פניה מס' 571 אושרה

יעקב ליצמן: פניות מס' 572, 573.

עדי ויינר: משק המים, ישנם שני דברים, אחד זה העברה לתקציב של משרד השיכון 10.5 מיליון עבור הקמת תשתית למודיעין עלית, ודבר שני זו השתתפות של משרד השיכון במנהל בעבודות תשתית.

יעקב ליצמן: מי בעד פניות מס' 572, 573?

יעקב ליצמן: הצבעה על פניות מס' 572, 573 בעד: רוב נגד: אין נמנעים: אין פניות מס' 572, 573 אושרו

יעקב ליצמן: פניה מס' 576, תשתיות, מי בעד?

יעקב ליצמן: הצבעה על פנייה מס' 576 בעד: רוב נגד: אין נמנעים: אין פניה מס' 576 אושרה

יעקב ליצמן: פניות מס' 580, 581, מי בעד?

יעקב ליצמן: הצבעה על פניות מס' 580, 581 בעד: רוב נגד: אין נמנעים: אין פניות מס' 580, 581 אושרו

חיים אורון: זה התגלגל בתוך משרד הביטחון.

ראובן ריבלין: הכסף אבד שם, דרך אגב, הייתי בישיבת ההסדר, יש להם מקלט לידם, אמנם זה הרבה זמן לוקח לעבור לשם.

יעקב ליצמן: דקה זה הרבה זמן, ההצעה שלי היא, שהם בונים בניין חדש שיוסיפו שם את החדר הממוגן.

יעקב ליצמן: עוברים לפניה מס' 585 מי מהתמ"ת?

איתי יחזקאלי: אלו העברות עבור האישור של חברת אינטל שאושר ב- 2005, זה התשלום הראשון עבור חברת אינטל ויתרות שנותרו בסעיפים האחרים.

ראובן ריבלין: אינטל מקבלת את הכסף, מאיפה לוקחים את הכסף?

יעקב ליצמן: מי בעד פניה מס' 585?

ראובן ריבלין: אני נמנע.

ראובן ריבלין: הצבעה על פנייה מס' 585 בעד: רוב נגד: אין נמנעים: אחד פניה מס' 585 אושרה

יעקב ליצמן: פניה מס' 586, מה זה יישובי אבו בסמה?

חיים אורון: מועצה אזורית שנמצאת בין כביש באר שבע חברון.

יעקב ליצמן: מי בעד פניה מס' 586?

יעקב ליצמן: הצבעה על פנייה מס' 586 בעד: רוב נגד: אין נמנעים: אין פניה מס' 586 אושרה

יעקב ליצמן: פניה מס' 587.

עדי ויינר: שינויים פנימיים בתקציב משק המים, בעיקר התאמות שכר, סוף שנה.

יעקב ליצמן: מי בעד פניה מס' 587?

יעקב ליצמן: הצבעה על פנייה מס' 587 בעד: רוב נגד: אין נמנעים: אין פניה מס' 587 אושרה

יעקב ליצמן: פניות מס' 588, 589

עדי ויינר: יש פה העברה של 31 מיליון עבור תמיכות בחקלאים בגין קיצוץ מים, 38 מיליון עבור תמיכות בחקלאים בגין ייקור תעריפי מים, 40 מיליון כהוצאה מותנית בהכנסה עבור שיפוי חברת מקורות בגין תשלום היטלי הפקה ו- 120 מיליון בהרשאה להתחייב עבור רכישת מים מליחים ממתקן התפלה ועוד שינויים קטנים בהתאם לביצוע הפעולות בפועל.

חיים אורון: איפה זה עוד פועל?

עדי ויינר: באשקלון, בפלמחים יהיה באמצע שנה הבאה, 30 מיליון קוב, בחדרה אין זוכה.

יעקב ליצמן: מי בעד פניות מס' 588, 589?

יעקב ליצמן: הצבעה על פניות מס' 588, 589 בעד: רוב נגד: אין נמנעים: אין פניות מס' 588, 589 אושרו.

יעקב ליצמן: פניות מס' 590-592, 597.

יעקב ליצמן: ועדת הבחירות המרכזית, נשים מוכות.

יעקב ליצמן: מי בעד?

יעקב ליצמן: הצבעה על פניות מס' 590-592, 597 בעד: רוב נגד: אין נמנעים: אין פניות מס' 590-592, 597 אושרו

יעקב ליצמן: פניה מס' 593, בריאות.

יעקב ליצמן: למה פקידי האוצר לא נמצאים?

יעקב ליצמן: מי בעד?

יעקב ליצמן: הצבעה על פנייה מס' 593 בעד: רוב נגד: אין נמנעים: אין פניה מס' 593 אושרה

יעקב ליצמן: פניות מס' 594, תקצוב העסקה של מועדוני עולים.

יעקב ליצמן: מי בעד?

יעקב ליצמן: הצבעה על פנייה מס' 594 בעד: רוב נגד: אין נמנעים: אין פניה מס' 594 אושרה

יעקב ליצמן: פניות מס' 595, 596.

יעקב ליצמן: שוב אינטל?

איתי יחזקאלי: זה המשך של אותה פניה ראשונה, גיסו את הכסף מיתרה ממקור אחר.

חיים אורון: הכול תרגילים, התמיכות שונות, מנפחים תקציב, מוציאים ממנו כל הזמן, מרמים את כולם...

יעקב ליצמן: אני נגד אינטל.

איתי יחזקאלי: אני אסביר, האישור לחברת אינטל אושר בסוף 2005 בשם תקציב 2006 שהיה מוכן.

איתי יחזקאלי: לכן, הכסף עבור אינטל לא תוקצב במקור בתוך תקציב 2006, כשזה הגיע לביצוע בשנת 2006 משרד האוצר נאלץ למצוא פתרונות וזה אחד הפתרונות.

ראובן ריבלין: זה תלוי בך, יש פה פשוט הסחת דעת של הממשלה.

יעקב ליצמן: מי בעד?

יעקב ליצמן: הצבעה על פניות מס' 595, 596 בעד: 2 נגד: 2 נמנעים: 1 פניות מס' 595, 596 לא אושרו

יעקב ליצמן: אני מבקש רביזיה.

יעקב ליצמן: פניה מס' 598 מי בעד?

יעקב ליצמן: הצבעה על פנייה מס' 598 בעד: רוב נגד: אין נמנעים: אין פניה מס' 598 אושרה

יעקב ליצמן: פניות מס' 601, 602, בתי חולים ממשלתיים, מי בעד?

יעקב ליצמן: הצבעה על פניות מס' 601, 602 בעד: רוב נגד: אין נמנעים: אין פניות מס' 601, 602 אושרו

יעקב ליצמן: פניה מס' 535א' עד 538א'.

יעקב ליצמן: התאמת תקציב שכר של משרד ראש הממשלה.

חיים אורון: הבעיה לא מהותית, שיבואו לעבוד.

יעקב ליצמן: הצבעה על פניות מס' 535א' עד 538א' בעד: מיעוט נגד: רוב נמנעים: אין פניות מס' 535א' עד 538א' לא אושרו

יעקב ליצמן: הבקשות לא אושרו, אני מבקש רביזיה.

יעקב ליצמן: תודה לכולם הישיבה נעולה.